# Institut d'Estudis Aranesos - Acadèmia Aranesa de la Llengua Occitana

L'Institut d'Estudis Aranesos - Acadèmia Aranesa de la Llengua Occitana (IEA-AALO) (en aranès Institut d'Estudis Aranesi - Acadèmia Aranesa dera Lengua Occitana) és una institució acadèmica que té per objecte l'alta investigació i l'estudi de l'aranès, i l'establiment dels criteris de normativa d'acord amb els principis de la gramàtica occitana de Loís Alibèrt i les Normes ortografiques der aranés, com a part integrant de l'espai lingüístic i cultural occità.
Així mateix, col·labora també amb entitats acadèmiques, de recerca o culturals reconegudes per institucions públiques de l'espai occità, en l'establiment de la normativa lingüística de referència per al conjunt de la llengua occitana.
La seu és a Vielha a la Val d'Aran. El President és l'aranès Jusèp-Loís Sans Socasau, històric promotor i defensor de la llengua, cultura i nació occitanes. Va ser creat el 2002. Depèn del Conselh Generau d'Aran, que el 2008 va reconèixer-lo com a autoritat lingüística de l'aranès a la Vall d'Aran, confirmada el 2010 per la Llei de l'occità, aranès a l'Aran. La Generalitat de Catalunya el gener de 2014 li va atorgar l'estatut d'acadèmia i d'autoritat lingüística. És l'autoritat per a l'assessorament que, en matèria de llengua occitana, li sigui sol·licitat per les administracions públiques i els organismes que en depenen, i també pels centres d'ensenyament públics i privats i pels mitjans de comunicació de titularitat pública, d'acord amb la llei de 2010.
Estableix i actualitza la norma lingüística de la varietat aranesa de l'occità i vetllar que la reforma ortogràfica sigui coherent amb tot el seu àmbit lingüístic. Col·labora en el progrés i en el desenvolupament de la llengua, de la cultura i de la societat en general. Així, el 2018 s'ha trobada amb el Parlament Europeu a Estrasburg per queixar-se de la poca sol·licitud i cura de les llengües minoritàries per part de l'Estat espanyol.

## Organització

L'IEA-AALO s'estructura en dues seccions: la secció aranesa, encarregada d'establir i actualitzar la norma lingüística de la varietat aranesa de la llengua occitana, i la secció estàndard, encarregada d'assessorar sobre la unitat de la llengua occitana i el tronc comú. A data del 2017, la secció aranesa és formada pels membres numeraris següents:
* Jusèp-Loís Sans Socasau
* Jèp de Montoya
* Miquèu Segalàs
* Angelina Cases
* Maria Elvira Riu
* Lourdes España
* Joan-Pau Ferrè
* Ròsa Maria Salgueiro
* Bernat Arrós
La secció estàndard és formada pels membres numeraris següents:
* Joan Sales-Lostau
* Patrici Pojada
* Florian Vernet
* Jacme Taupiac

## Publicacions destacades

* Vocabulari ortografic der aranés (varianta occitana)
* Vocabulari fonetic basic der aranés (varianta occitana)
* Es vèrbs en aranés (varianta occitana)
* Diccionari bilingüe anglés-aranés, de Ryan Furness

## Referències

* 1 2 «Institut d'Estudis Aranesos - Acadèmia Aranesa de la Llengua Occitana». Gran Enciclopèdia Catalana. Barcelona: Grup Enciclopèdia Catalana.
* ↑ Departament de la Presidència «DECRET 12/2014, de 21 de gener, pel qual s'atorga a l'Institut d'Estudis Aranesi el caràcter d'acadèmia i d'autoritat lingüística de l'occità, llengua pròpia a Era Val d'Aran i oficial a Catalunya.». DOGC, 6546, 23-01-2014.
* ↑ «Neix l'Acadèmia aranesa de la llengua occitana». Racó Català, 12-07-2015. [Consulta: 12 novembre 2019].
* ↑ Departament de la Presidència «LLEI 35/2010, d'1 d'octubre, de l'occità, aranès a l'Aran». DOGC, 5745, 29-10-2010.
* ↑ Acn «L'Acadèmia Aranesa denuncia a Europa l'abandonament de la llengua occitana per part d'Espanya». Vilaweb, 13-09-2018 [Consulta: 12 novembre 2019].
* ↑ «La Unió Europea admet la petició de l'IEA-AALO sobre els incompliments de l'Estat». La Borrufa, 13-12-2018. [Consulta: 12 novembre 2019].
* ↑ Sanjuan, Núria. «L'IEA – Acadèmia aranesa de la llengua occitana presenta al Govèrn d'Aran noves publicacions | Conselh Generau d'Aran». Conselh Generau d'Aran, 07-02-2017. [Consulta: 2 febrer 2020].
* ↑ «L'Institut d'Estudis Aranesi presenta noves publicacions per al 2019». Conselh Generau d'Aran, 02-01-2019. [Consulta: 12 novembre 2019].

## Bibliografia

* Sans Socasau, Jusèp Loís «Er Institut d'Estudi Aranesi - Acadèmia aranesa dera lengua occitana». Llengua i ús: revista tècnica de política lingüística, Núm. 57, 2015).